**Termat e Referencës**

**Ekspert lokal për zhvillimin e sesionit informues rreth llojeve të aftësisë së kufizuar dhe teknikat e ndryshme të komunikimit**

|  |  |
| --- | --- |
| **Organizata** | HandiKOS (Shoqata e Paraplegjikëve dhe e Paralizës së Fëmijëve të Kosovës) |
| **Qëllimi i Angazhimit** | Zhvillimi i sesionit informues rreth llojeve të aftësisë së kufizuar dhe teknikat e komunikimit me fëmijët me aftësi të kufizuara. |
| **Lokacioni** | Prishtinë, Kosovë |
| **Kohëzgjatja** | 23 Prill – 7 Qershor 2018 |
| **Data e pritshme e fillimit** | 24 Prill |

|  |
| --- |
| **HANDIKOS**  Shoqata e Paraplegjikëve dhe Fëmijëve të Paralizuar të Kosovës (këtu e tutje HandiKOS) është themeluar në vitin 1983 me objektivin kryesor për të arritur njohjen dhe pjesëmarrjen e plotë të personave me aftësi të kufizuara në shoqëri.HandiKOS aktivisht mbron në nivel lokal dhe qendror të drejtat e personave me aftësi të kufizuara. HandiKOS në kuadër të projektit “Promovimi i parandalimit te dhunës në të gjitha mjediset ndaj fëmijëve me aftësi të kufizuara në Kosovë" i cili realizohet në partneritet me Save the Children Zyra në Kosovë me financim nga Qeveria e Suedisë (SIDA), dhe ka për qëllim që të promovojë mbrojtjen e fëmijëve me aftësi të kufizuara dhe përmirësimin e qeverisjes me të drejtat e fëmijëve me aftësi të kufizuara në Kosovë. |
| Qëllimi i përgjithshëm  Përmes hulumtimit “Identifikimi i problemeve dhe nevojave specifike mbi dhunën ndaj fëmijëve me aftësi të kufizuara”, të realizuar gjatë vitit të parë të këtij projekti, HandiKOS ka gjetur se ofruesit e shërbimeve (mirëqenie sociale, edukim dhe shëndetësi) kanë njohuri të limituara rreth llojeve të ndryshme të aftësisë së kufizuar dhe kanë mungesë të njohurive dhe shkathtësive rreth teknikave të ndryshme të komunikimit që mund të përdoren për të komunikuar me fëmijët me aftësi të kufizuara që kanë vështirësi në komunikim.  Për këtë qëllim ne jemi duke kërkuar një ekspert lokal i cili do të zhvillojë një sesion informues me qëllim të rritjes së të kuptuarit dhe njohurive të ofruesve të shërbimeve dhe profesionistëve rreth llojeve të ndryshme të aftësisë së kufizuar dhe teknikave të ndryshme të komunikimit.  Në përpjekje për të fuqizuar angazhimin publik të prindërve të fëmijëve me aftësi të kufizuara, eksperti lokal do të angazhohet për të fasilituar dhe mbështetur anëtarët e Grupeve Avokuese të Prindërve brenda HandiKOS, OJQ-të, ofruesit e shërbimeve dhe stafin e projektit për zhvillimin e sesioneve informuese dhe të propozojë intervenime për të trajtuar nevojat dhe cështjet e identifikuara, që do të implementohen në vijim të projektit.  Detyrat dhe përgjegjësitë:  Të zhvillojë një modul të sesionit informues, që u përgjigjet nevojave të identifikuara, si më poshtë:   * + - Rritja e të kuptuarit dhe njohurive të ofruesve të shërbimeve për llojet e aftësisë së kufizuar dhe specifikave të tyre.     - Informimi i ofruesve të shërbimeve me teknika të ndryshme të komunikimit, të cilat mund të përdoren për ta lehtësuar komunikimin me fëmijët me aftësi të kufizuara që kanë vështirësi në komunikim |
| **Kohëzgjatja dhe pritjet**  Konsulenca është planifikuar të fillojë me 23 Prill dhe të përfundojë me 7 Qershor, me një angazhim prej 7 ditë pune, gjatë të cilave pritet:   * Fasilitimi i punëtorisë një-ditore me Grupet Avokuese të Prindërve, OJQ-të, ofruesit e shërbimeve dhe stafin e projektit, për të dhënë sygjerimet dhe kërkesat e tyre për përmbajtjen e sesioneve informuese * Përgatitja e draftit të parë të sesionit bazuar në sugjerimet e akterëve kryesorë * Fasilitimi i punëtorisë një ditore për të validuar informacionet me akterët kryesorë dhe finalizuar sesionin * Të mbështesë stafin e projektit në krijimin e pre dhe post testit, për marrjen e reagimeve/feedbacku-un e pjesëmarrësve në fazën e pilotimit * Të mbështesë stafin e projektit gjatë fazës së pilotimit, që është planifikuar të ndodhë më 16 Maj * Fasilitimi i punëtorisë për finalizimin e sesionit informues dhe trajnimit të prindërve të cilët do të realizojnë sesionin informues para ofruesve të shërbimeve. * Të rekomandojë intervenime për të trajtuar nevojat dhe cështjet e identifikuara, që do të implementohen në vijim të projektit. |
| **Kualifikimet dhe eksperienca**  Eksperti lokal duhet të ketë:   * Diplomë Universitare në shkenca sociale dhe ato të komunikimit, preferohet me fokus në fëmijë me aftësi të kufizuara (kualifikimi Master ka përparësi); * Të njohë mirë aftësinë e kufizuar, llojet e aftësisë së kufizuar dhe teknikat e komunikimit; * Eksperiencë në hartimin e moduleve të ngjajshme; * Shkathtësi të larta fasilituese në zhvillimin e punëtorive dhe takimeve; * Shkathtësi ndërpersonale dhe të komunikimit; * Ndjeshmëri ndaj kontekstit dhe situatave të ndryshme me me qasje të hapur ndaj diversitetit; * Njohuri për parimet e të drejtave të fëmijëve të bazuara në KDF dhe KB; * Shkathtësi në të shkruar dhe të folur të gjuhës shqipe dhe angleze. |
| Aplikuesit duhet të dorëzojnë   * Një draft propozim mbi përmbajtjen dhe strukturën e mundshme të sesionit informues dhe metodologjinë që do të përdorej për procesin e zhvillimit të sesionit informues; * Nje letër interesi që paraqet arsyet që ai/ajo është i/e përshtatshëm dhe ka njohuri dhe eksperiencë në fusha të ngjashme të shoqëruara me dëshmi të përvojës së punës në zhvillimin dhe hartimin e moduleve të trajnimit dhe sesioneve informuese; * Curriculum Vitae (CV); |
|  |
| Procedurat e aplikimit  Aplikacionet duhet të dorëzohen në formë elektronike në: [yllka.bega@handi-kos.org](mailto:yllka.bega@handi-kos.org) me subjektin *Aplikacioni për Sesionin Informues.* Afati i fundit për dorëzimin e aplikacionit është 23 Prill 2018, deri në ora 12:00. |